**KUTSESTANDARD**

**Keraamik, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Keraamik, tase 4 | 4 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Keraamik, tase 4 on käsitööline, kes valmistab käsitsi vormides kvaliteetseid ja esteetilisi keraamilisi esemeid, kasutades traditsioonilisi ja kaasaegseid tehnikaid ning töövõtteid. 4. taseme keraamik kavandab, valmistab, viimistleb, põletab, glasuurib ja dekoreerib keraamilisi esemeid. Ta turundab oma toodangut ning osutab teenuseid, nt esemete valmistamine etteantud kavandi järgi, teenuspõletus, dekoreerimine jm.  Keraamik võib töötada keraamikatöökojas või -tehases.  Keraamiku töökoormus võib jaotuda ebaühtlaselt, vajadusel tuleb olla valmis hooajatööks ja töötamiseks puhkepäevadel. Töö võib olla füüsiliselt pingutav, sundasendit nõudev ja kiire tempoga. Ta puutub kokku niiskuse, tolmu ja kemikaalidega, mis võivad põhjustada ohtu tervisele (allergia, silikoos vms), mistõttu tuleb kasutada isikukaitsevahendeid ning järgida tööohutusnõudeid. |
| Kommentaarid: |
| **A.2 Tööosad** |
| A.2.1 Keraamikaesemete valmistamine  A.2.2 Ettevõtlus |
| **A.3 Kutsealane ettevalmistus** |
| Keraamikuna töötavad inimesed, kes on läbinud kutseõppe tasemeõppe või on omandanud kutseoskused töö käigus. |
| Kommentaarid: |
| **A.4 Enamlevinud ametinimetused** |
| Savitoodete valaja, savitoodete vormija, savitreija, keraamika dekoratiivmaalija, kipsvormide paljundaja jm. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
|  |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse moodustub üldoskustest ja kohustuslikest kompetentsidest. Kutse taotlemisel on nõutav  nende kõigi tõendamine. |

|  |
| --- |
| **B.2 Keraamik, tase 4****üldoskused** |
| Tegevusnäitajad:   1. järgib oma tegevuses käsitöölise kutse-eetika nõudeid (Lisa 1); hoiab ja säilitab kultuuripärandit; 2. järgib oma tööga seotud õigusakte, sh autorikaitse seadust ja tarbijakaitse seadust; 3. tegutseb vastutustundlikult ja eesmärgipäraselt, arvestades töötervishoiu, keskkonnahoiu ja tööohutuse reegleid; kasutab vastavalt vajadusele isikukaitsevahendeid; 4. reageerib kiiresti tööprotsessis tekkinud eriolukordadele; 5. kohandub meeskonnaga, tajub oma rolli meeskonnas, järgib kokkuleppeid; vajadusel lahendab keerulisi suhtlussituatsioone; 6. valib sihtgrupile vastava suhtlemisviisi; esitab teabe selgelt, loogiliselt ja sihtgrupile mõistetavalt; 7. säilitab ja arendab oma kutseoskusi; hoiab end kursis tehnoloogiliste muutustega ja erialase terminoloogiaga; jagab ja vahetab erialast informatsiooni, ka võõrkeeles; 8. kasutab oma töös eesti keelt tasemel B1 (Lisa 2); 9. kasutab infotehnoloogilisi vahendeid iseseisva kasutaja tasemel, v.a osaoskused sisuloome, ohutus ja probleemilahendus, mida kasutab algtasemel kasutaja tasemel (Lisa 3). |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Keraamikaesemete valmistamine** | **EKR tase 4** |
| Tegevusnäitajad:   1. kavandab keraamilise eseme, arvestades kompositsiooni ja värvusõpetuse põhimõtetega; koostab mõõtkavas keraamilise eseme tööjoonise, arvestades seejuures savi kahanemisprotsendiga; loeb etteantud kavandeid või tööjooniseid; 2. valib tööülesandest, etteantud kavandist ja/või tööjoonisest ning eseme otstarbest lähtuvalt sobiva valmistusviisi; valib savimassi ja sellele sobiva põletustemperatuuri; valmistab tootenäidise; 3. planeerib tööde järjekorra ja tööülesande täitmisaja; seab valmistusprotsessist lähtudes sisse ohutu ja käepärase töökoha ning hoiab selle korras ja puhtana; valib ja hangib keraamiliste esemete tegemiseks vajalikud materjalid ja tarvikud, arvestades materjalikulu; valmistab ette materjalid vastavalt eseme valmistusviisile; 4. valmistab tööjoonise järgi üheosalise kipsvormi; puhastab, viimistleb ja kuivatab kipsvormi; 5. valmistab vastavalt tööjoonisele kuni 12 cm kõrgusi lihtsamaid üksikesemeid ja väikeseeriaid käsitsi treides; 6. valmistab vastavalt tööjoonisele lihtsamaid esemeid ribatehnikas, savitombust või savilehest vormides või kipsvormi abil paljundades; 7. kuivatab saviesemed põletuskõlblikuks, vältides praaki; 8. viimistleb saviesemed; vajadusel kaunistab esemed angobeerides või poleerides, arvestades eseme kasutusotstarvet; 9. hindab esemete valmisolekut põletuseks ja valib sobiva põletusrežiimi; valib juhtimispuldil põletuseks sobiva programmi ja muudab vajadusel põletusrežiimi; pakib esemed elektriahju nii ette- kui glasuurpõletuseks, arvestades põletuse eripära; kasutab ahju inventari kaitsvaid vahendeid, vajadusel korrastab inventari vastavalt kahjustuse iseloomule; 10. valib esemele sobiliku glasuuri ja glasuurimisviisi, arvestades eseme kasutusotstarvet; puhastab esemed tolmust enne glasuurimist; valmistab ette glasuurid, vajadusel sõelub või peenestab glasuuri; glasuurib eseme sisse kastes, üle valades või pintseldades; 11. puhastab ja lihvib valmis keraamilise eseme põhja, kontrollib eseme veepidavust ja stabiilsust; pakendab eseme transpordiks; 12. hoiustab materjalid nõuetekohaselt; kogub materjalijäägid liigiti ja töötleb sobivad jäägid taaskasutatavaks, järgides säästliku materjalikasutuse põhimõtteid; puhastab töövahendid ja seadmed pärast kasutamist; 13. dokumenteerib esemete valmistamise tööprotsessi esemete kordusvalmistamiseks, kvaliteedi hindamiseks ja kogemuse talletamiseks; eseme valmistamisel tekkinud vigade vältimiseks küsib nõu suurema kogemusega meistrilt. | |
| Kommentaarid: | |
| **B.3.2 Ettevõtlus** | **EKR tase 4** |
| Tegevusnäitajad:   1. hindab tegutsemise eesmärgist lähtuvalt ettevõtluse võimalusi; valib talle sobiva ettevõtlusvormi; korraldab oma tegevust, arvestades kutsealast teavet ja õigusakte ning lähtudes väikeettevõtluse põhitõdedest; planeerib oma töö; 2. vajadusel juhendab kaastöötajaid oma oskuste piires; 3. kujundab toote ja/või teenuse (esemete valmistamine tellijale), lähtudes sihtgrupist ja käesoleva kutsestandardi kompetentsist B.3.1, leiab oma tootele ja/või teenusele sobivaima teostusviisi, lähtudes sihtgrupist, logistikast, tasuvusest ja tootmisbaasist; kujundab toote ja/või teenuse hinna; korraldab toote pakendamise, vajadusel koostab kasutusjuhendi; 4. organiseerib oma toodete ja/või teenuste esitluse ning müügi, arvestades nõudlust, võimalusi, tasuvust jm. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Karin Kalman, OÜ Stuudiokeraamika  Kersti Laanmaa, OÜ Brendor  Maret Lehis, Eesti Rahvakunsti ja Käsitöö Liit Margit Mald, OÜ Haeska Keraamika  Maarika Saarelaht, MTÜ Sajam  Margit Terasmees, Olustvere Teenindus- ja Maamajanduskool |
| 1. Kutsestandardi kinnitaja |  |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Ceramist, level 4 | |
| **C.3 Lisad** | |
| Lisa 1 Käsitöölise kutse-eetika  Lisa 2 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 3 [Digipädevuste enesehindamise skaala](https://www.kutsekoda.ee/wp-content/uploads/2019/04/Digip%C3%A4devuste-enesehindamise-skaala.pdf) | |
| Kommentaarid: | |